ફી નિર્ધારણનો કાયદો છતાં ખાનગી શાળાઓ બેફામ ફી વધારો કરે છે તેની પ્રતીતિ નિજાનંદ ટ્રસ્ટ સંચાલિત SKP ( શ્રી કૃષ્ણ પ્રણામી ) સ્કૂલ દ્વારા કરાવવામાં આવી હતી.વાલી પીયુશભાઇ ભંડેરીનાં જણાવ્યા પ્રમાણે,ગુજરાતી માધ્યમમાં ધો.૨ માં ભણતા બાળકની ફી રૂ.૧૮૦૦૦થી વધારી રૂ.૧૯૮૦૦ કરવામાં આવી છે.ફી નિર્ધારણનો કાયદો છતાં ફી ઘટાડવાને બદલે ફી વધુ રહી છે.અન્ય એક વાલી ભાવેશભાઈ સોજીત્રા જણાવે છે કે,પુત્ર વંશ ધો.૫માં અભ્યાસ કરે છે.ગત વર્ષ કરતા ફીમાં ૧૦ ટકાનો વધારો કરાતા વાલીઓએ એકઠા થઇ વિરોધ નોંધાવ્યો છે.બાકી કોઈ વાલી એકલા સ્કૂલ સંચાલકને રજૂઆત કરવા જઈએ તો લીવીંગ સર્ટી લઇ જવાની ધમકી મળે છે. SKP સ્કૂલ પર વાલીઓની સાથે NSUIના રાજદીપસિંહ જાડેજા,મુકેશ ચાવડા,હરપાલસિંહ,ભરતસિંહ સહિતના કાર્યકર્તાઓ દ્વારા ઉગ્ર સુત્રોચ્ચાર સાથે વિરોધ કરાયો હતો.